
REPUBLIKA HRVATSKA					
TRGOVAČKI SUD U ZAGREBU
Zagreb, Amruševa 2/II
						                    74. St-6870/15
U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po sucu mr. sc. Maji Josipović, u skraćenom stečajnom postupku u povodu zahtjeva FINANCIJSKE AGENCIJE, za provedbu skraćenog stečajnog postupka nad dužnikom L.D. ŽITO d.o.o. u likvidaciji, Zagreb, Slavonska avenia 7, OIB: 38533944327, 24. veljače 2016.,
r i j e š i o    j e

 Obustavlja se postupak i odbacuje se kao nedopušten zahtjev za provedbu skraćenog stečajnog postupka nad dužnikom L.D. ŽITO d.o.o. u likvidaciji, Zagreb, Slavonska avenija 7, OIB: 38533944327.

Obrazloženje

Financijska agencija podnijela je, na temelju odredbe čl. 444. st. 1. Stečajnog zakona (“Narodne novine” broj 71/15, dalje: SZ),  zahtjev za provedbu skraćenog stečajnog postupka nad dužnikom BIO SLAVONIS d.o.o. u likvidaciji, Zagreb.  
U zahtjevu je navedeno kako je dužnik, na dan 1. rujna 2015., u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 820 dana, kao i da dužnik nema zaposlenih.
	Prema odredbi čl. 428. st. 1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, ako nisu ispunjene pretpostavke za pokretanje drugog postupka radi brisanja iz sudskoga registra. 
	Uvidom u sudski registar sud je utvrdio kako se nad dužnikom provodi postupak likvidacije odnosno pokrenut je drugi postupak radi brisanja dužnika iz sudskog registra. Zbog navedenog, nisu ispunjene pretpostavke za provedbu skraćenog stečajnog postupka nad dužnikom pa je ovaj sud riješio kao u izreci.

U Zagrebu 24. veljače 2016.
                        SUDAC:
                                                                                                            mr. sc. Maja Josipović

UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.
DNA:- podnositelju zahtjeva 
· e-oglasna ploča 
· dužniku

